BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 Ip 145770 22 Ip 

Bijeljina, 12.12.2023. godine

OSNOVNI SUD U BIJELJINI, po sudiji Ljilja Rajković, u pravnoj stvari tražioca izvršenja „Addiko bank“ a.d. Banja Luka Aleje Svetog Save br. 13 zastupan po punomoćnicima Cvijanović Milici, Cvijanović Branislavu i Cvijanović Vladimiru advokatima iz Banja Luke, protiv izvršenika „Intermont“ d.o.o. Brčko Mihajla Pupina bb zastupan po zakonskom zastupniku direktoru Ostojić Mladenu, radi naplate novčanog potraživanja, donio je dana 12.12.2023. godine sljedeći:

Z A K LJ U Č A K


ODREĐUJE SE drugo ročište za prodaju nepokretnosti izvršenika za dan 17.01.2024. godine, sa početkom u 08,30 časova, kancelarija broj 41, označenih kao:

· kp. br. 154/2 TRAVNJAK u naravi poslovni objekat u privredi površine 75 m2 i zemljište uz objekat površine 898 m2, broj poduloška 1 upisane u Ln. br. 173 k.o. Piperci u kome je P.P. „INTERMONT“ Brčko upisan sa pravom svojine sa dijelom 1/1, sa napomenom vještaka geometra Vulin Mladena da je na k.p. br. 154/2 izgrađen poslovni objekat u privredi (benzinska pumpa) zgrada I sa površinom 83 m2, nastrešicom za točenje goriva (zgrada III), a zgrada II ukupne površine 60 m2, tako što 19 m2 pripada kp. br. 154/2, a 41 m2 k.p. br. 154/1, kako je prikazano na skici snimanja od 25.06.2023. godine. Takođe navedeni objekat je bez odobrenja za građenje.


Vrijednost nepokretnosti koje su predmet prodaje, prema nalazu vještaka građevinske struke Petrović Radovanu od 21.08.2023. godine iznosi 309.364,00 KM.


Nepokretnosti se ne mogu prodati na prvom ročištu ispod 1/3 utvrđene vrijednosti.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86. stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.


Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti.  


NAPOMENA: U Listu nepokretnosti u kome su upisane nepokretnosti koje su predmet prodaje, sa zakonskom hipotekom upisana su sledeća pravna lica:

· Direkcija za finansije Poreska uprava Brčko distrikta

· Uprava za indirektno oporezivanje Sarajevo

· MF Republike Srpske Poreska uprava, Područni centar Bijeljina zastupana po zakonskom zastupniku PRS Sjedište zamjenika Bijeljina.

Zaključak se dostavlja strankama, Ministarstvu finansija Poreska uprava Područni centar Bijeljina  i na oglasnu tablu suda.

Pouka o paravnom lijeku:                                                                                Sudija

Protiv ovog zaključka nije dozvoljen pravni lijek.                                     Ljilja Rajković

